  Анжелика Тихонова корреспондент Шаркан ёросын (Якшур-Бӧдья - Шаркан) – Быгы сюреслэсь 2 иськем 300 метръем люкетсэ тупатъязы. Со сярысь сюрес лэсьтонъя «Удмуртавтодор» огазеяськонлэн «ВКонтакте» мерлыко вотэсысь огиназ ивортэмын. Калленэн ке но, асфальт сюрес Быгы гурт дорозь вуэ. Туэ Якшур-Бодья – Шаркан трасса дорысен Шегъян гуртозь сюрес асфальтэн шобыртэмын «Удмуртавтодор» огазеяськонлэн пресс-службаезТупатъян ужъёс улсын сюресчиослы трос гинэ секыт ужпумъёсты сэрттоно-пертчоно луиз. Тупатъяно сюреслэн бадӟым люкетэз сюрес вамен кошкись Каӟесшурлэсь шӧдскымон вылӥын луэ, но сюресэз паськытатон понна музъемез басьтыку, музъем улысь ву потыны кутскиз. Соин ик сюрес вылын гопъёс кылдылон интыосыз но трос вал, тулыс но сӥзьыл отӥ шуген ветлылӥзы. Соин ик ӧнерчиос ву кошкон сӧзнэтэз радъян бордын рос-прос ужазы: кыретъёс лэсьтӥзы но юнматӥзы, куать бадӟым пасьталаем ву кошкон гумыос понӥзы. Собере сюресэз юнматӥзы но асфальтэн шобыртӥзы. Со сяна, тыл юбоосты выжтӥзы, 29 сюрес пусъёс, 65 пичи юбоос но 484 метр мында кенер пуктӥзы. Ужъёсты контрактэн юнматэм дыре вуттӥзы. Тегъёс: Шаркан Удмуртия сюресъёс гуртсюресъёс тупатъянужъёс  